Foto: Global Look Press/Arco Images GmbH/B. Boensch Ispaniya sohillari yaqinida bortida yirik miqdordagi kokain bo‘lgan kema ushlandi, deb xabar berdi mamlakat fuqarolik gvardiyasi. Yelkanli kema Malaga sohillarida aniqlangan. Janubiy Amerikadan kelayotgan kema omborxonasidan 600 kilogrammga yaqin kokain topilgan. Litvalik va ispaniyalik ikki shaxs qo‘lga olingan. Bu ushbu haftada Ispaniyada yuz bergan ikkinchi holatdir. 21 may kuni Kanar orollari yaqinida bortida 1,5 tonna kokain bo‘lgan baliqchilik kemasi ushlangandi.